同太太去完葵涌廣場買嘢，諗起好耐冇食過嘅米線，就專程坐3個站過嚟食，嚟到時只有3個人喺前面等位，好快就有位坐低，點餐時專登同佢（男嘅）講走芫荽，佢回答話「冇芫荽架」，點知碗米線嚟到食食下發現有芫荽，因為我太太係唔食嘅，搞到佢食得唔開心，係咁要夾走啲芫荽，而且講真，個湯底都同以前爭好遠，腩肉保持到水準嘅，但只有呢樣可取之處，真係唔覺得會再為碗米線坐幾個站嚟食囉。香港地咁多嘢食，不進則退，想人食完返轉頭好難囉。